Document ID: 32012R0612

32012R0612
L 178/5
SLUŽBENI LIST EUROPSKE UNIJE
09.07.2012.
UREDBA KOMISIJE (EU) br. 612/2012
od 9. srpnja 2012.
o izmjeni priloga II. i III. Uredbi (EZ) br. 1072/2009 Europskog parlamenta i Vijeća o zajedničkim pravilima za pristup tržištu međunarodnog cestovnog prijevoza tereta
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1072/2009 Europskog parlamenta i Vijeća od 21. listopada 2009. o zajedničkim pravilima za pristup tržištu međunarodnog cestovnog prijevoza tereta (1), a posebno njezin članak 4. stavak 4. i članak 5. stavak 5.,
budući da:
(1)
Boja obrasca licencije Zajednice određena je kao „svijetloplava boja Pantone” na početku Priloga II. Uredbi (EZ) br. 1072/2009.
(2)
Boja obrasca potvrde za vozače određena je kao „ružičasta boja Pantone” na početku Priloga III. Uredbi (EZ) br. 1072/2009.
(3)
Potrebno je preciznije odrediti boje kako bi se potaknula homogenost i jedinstveno tumačenje i primjena Uredbe (EZ) br. 1072/2009.
(4)
Mjere predviđene ovom Uredbom u skladu su s mišljenjem Odbora iz članka 15. Uredbe (EZ) br. 1072/2009,
DONIJELA JE OVU UREDBU:
Članak 1.
Uredba (EZ) br. 1072/2009 mijenja se kako slijedi:
(1)
u Prilogu II. u četvrtom retku rečenica „svijetloplava boja Pantone, format DIN A4, celulozni papir, 100 g/m2 ili više” zamjenjuje se sljedećim:
„svijetloplava boja Pantone 290, ili što je moguće sličnija toj boji, format DIN A4 celulozni papir, 100 g/m2 ili više”;
(2)
u Prilogu III. u četvrtom retku rečenica „ružičasta boja Pantone, format DIN A4, celulozni papir, 100 g/m2 ili više” zamjenjuje se sljedećim:
„ružičasta boja Pantone 182, ili što je moguće sličnija toj boji, format DIN A4 celulozni papir, 100 g/m2 ili više”.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. srpnja 2012.

Labels: 7
8
3